Regionalna saradnja u senci prošlosti
Svečano otvoren 13. Medjunarodni privredni sajam u Mostaru uz poziv na saradnju ali i neke kritike 
Predsednik Srbije Boris Tadić otvorio je danas 13. Medjunarodni privredni sajam u Mostaru rečima da je u vreme ekonomske krize od izuzetne važnosti jačanje regionalne saradnje, što – kako je dodao - ne bi trebalo da predstavlja problem s obzirom da zemlje regiona imaju mnogo sličnosti i resursa koji ih povezuju. Predsednik predsedništva BiH, Haris Silajdžić i predsednik Srbije, Boris Tadić, boravili su danas u Mostaru gde su prisustvovali otvaranju 13. Medjunarodnog privrednog sajma čiji je cilj jačanje regionalne saradnje. Domaćini su toplo dočekali delegaciju Srbije, medjutim nedavni dogadjaji u Londonu u vezi sa slučajevima Ilije Jurišića i Ejupa Ganića bili su povod otvorene kritike koju je Silajdžić izneo u vezi sa srpskom spoljnom politikom. , zaključio je Silajdžić. Srpski predsednik Boris Tadić poručio je prisutnima da bi svi trebalo da razmišljaju o budućnosti, jer niko ne želi da investira u region koji je opterećen prošlošću. rekao je srpski predsednik i dodao, " Predsednik Silajdžić je posle svog izlaganja napustio Sajam, a do planiranog susreta dvojice lidera nije došlo. Za sada nije izdato zvanično saopštenje sa obrazloženjem otkazivanja sastanka. Predsednik Srbije Boris Tadić, u razgovoru sa novinarima posle otvaranja Sajma, nije želeo da komentariše istupanje predsednika Harisa Silajdžića, uz opasku da . Srpski predsednik danas je imao bilateralne susrete sa presednikom HDZ BiH, Draganom Čovićem, visokim predstavnikom medjunarodne zajednice u BiH, Valentinom Inckom i presednicom Federacije BiH, Borjanom Krišto. Tadić je prisustvovao i potpisivanju medjudržavnog sporazuma o saradnji u turizmu, koji su na sajmu u Paviljonu Srbije potpisali ministar ekonomije i regionalnog razvoja Srbije, Mladjan Dinkić i ministar za spoljnu trgovinu i medjunarodne ekonomske odnose u Savetu ministara BiH, Mladen Zirojević. Potpredsednik srpske Vlade, Mladjan Dinkić je tom prilikom poručio da je neophodno pojačati saradnju u regionu jer i Srbija i BiH i Hrvatska imaju pojedinačno mala tržišta i predložio da se jednom u tri meseca održavaju zajedničke sednice tri vlade. Tadić je prisutnim novinarima izjavio i da je Srbija objavila rat mafiji i da je ništa neće pokolebati u borbi protiv organizovanog kriminala, ali nije hteo da daje izjave povodom nedavnih pretnji koje su upućene njemu i nekolicini srpskih zvaničnika Sajam privrede traje do 17. aprila, a učestvuju predstavnici 40 firmi i 10 regionalnih komora iz Srbije.